b'\n_START_ARTICLE_\nKri\xc5\xa1tof Pu\xc5\xa1talski\n_START_SECTION_\n\xc5\xbdivljenjepis\n_START_PARAGRAPH_\nIzhaja iz rodbine Pu\xc5\xa1talskih. Leta 1510 je nasledil o\xc4\x8deta Joahima na mestu gradi\xc5\xa1\xc4\x8dana na Kranclju ali na Zgornjem stolpu. Ta slu\xc5\xbeba mu je gotovo prenehala leta 1511, zaradi velikega potresa, ki je oba stolpa poru\xc5\xa1il. Za o\xc4\x8detovo dedi\xc5\xa1\xc4\x8dino sta se sinova Kri\xc5\xa1tof in Moric zapletla v spor s freisin\xc5\xa1kim \xc5\xa1kofom. Trenja so se stopnjevala predvsem glede pa\xc5\xa1e in pravice do lova in ribolova, ki sta si jo lastila dedi\xc4\x8da. \xc5\xa0kof je zastopal stali\xc5\xa1\xc4\x8de, da so Pu\xc5\xa1talski freisin\xc5\xa1ki vazali, ki jim kot takim ne pripada tak pravica. Zato je oskrbnik Pavel Rasp prepovedal Pu\xc5\xa1talskim lov in ribolov. Pravici so jim dovolili le v skrajnih primerih. Zaradi trenj je \xc5\xa1kof leta 1529 Kri\xc5\xa1tofu odbil pro\xc5\xa1njo za mesto lo\xc5\xa1kega oskrbnika._NEWLINE_Drobni spori so prerasli v ve\xc4\x8dje konflikte. Z novim de\xc5\xbeelnim redom (1535) si je Kri\xc5\xa1tof za\xc4\x8del lastiti sodne pravice nad svojimi podlo\xc5\xbeniki. Pri pretepu med lo\xc5\xa1kim in pu\xc5\xa1talskima podlo\xc5\xbenikoma, sta slednja prvega nevarno ranila. Zato je lo\xc5\xa1ki oskrbnik oba krivca zaprl. Kri\xc5\xa1tof je glede na nov sodni red zahteval izro\xc4\x8ditev. Oskrbnik je bil zahtevi pripravljen ugoditi le pod pogojem, da se krivca na poziv zglasita kadarkoli na gradu. Kri\xc5\xa1tof se je zaradi tega prito\xc5\xbeil na de\xc5\xbeelo in ta je oskrbniku ukazala, naj pu\xc5\xa1talska podlo\xc5\xbenika izpusti iz zapora._NEWLINE_Kri\xc5\xa1tof se je leta 1534 zagrizel tudi v vpra\xc5\xa1anje osebne navzo\xc4\x8dnosti. Ta dolo\xc4\x8da, da naj bi bila stranka osebno navzo\xc4\x8da pri vseh zadevah, ki se obravnavajo pred de\xc5\xbeelnim glavarstvom. To je bi bilo za freisin\xc5\xa1kega \xc5\xa1kofja zaradi oddaljenosti neizvedljivo. De\xc5\xbeelni knez je sicer bil na strani \xc5\xa1kofa, a ozirati se je moral tudi na de\xc5\xbeelne stanove. \xc5\xa0ele leta 1540 se je \xc5\xa1kofu Filip posre\xc4\x8dilo dose\xc4\x8di dosmrtno oprostitev sporne dol\xc5\xbenosti, to je bilo le leto pred njegovo smrtjo._NEWLINE_Kri\xc5\xa1tof zaradi tega ni zaprosil za novo podelitev fevdov in tako se je ta posest lo\xc5\xa1kega gospostva za\xc4\x8dela odtujevati._NEWLINE_Po smrti Kri\xc5\xa1tofa je vsa dedi\xc5\xa1\xc4\x8dina pripadala zadnjemu \xc4\x8dlanu rodbine Jakobu.'